క్రొత్త నిబంధన పత్రికలు – ఆరవ మాడ్యుల్ – ప్రకటన గ్రంథము: ఆకృతి మరియు విషయ సూచిక

చర్చా ప్రశ్నలు

1. ఈ పాఠములో మీకు బాగా నచ్చిన, లేక మీరు ముఖ్యముగా నేర్చుకొనిన విషయము ఏమిటి? మీకు ఎలాంటి ప్రశ్నలు ఉండినవి?
2. నేడు లోకంలో క్రైస్తవులు ఏ విధంగా హింసను అనుభవించుట మీరు చూస్తున్నారు?
3. మీ దేశంలోని క్రైస్తవులు ప్రస్తుతం ఇంకా ఏ ఇతర శ్రమలు, శోధనలను అనుభవిస్తున్నారు?
4. లోకము కొరకు తీర్పులు కలిగియున్న ఏడు ముద్రలను యేసు మాత్రమే తెరువగలడు అని తెలుసుకొనుట మిమ్మును ఎలా ప్రోత్సహిస్తుంది?
5. అవిశ్వాసులతో క్రీస్తును ప్రకటించుట కొరకు ఏడు బూరల సందేశాన్ని మీరెలా ఉపయోగిస్తారు?
6. క్రీస్తు తిరిగివచ్చు వరకు మీరు శ్రమలు, సంఘర్షణలను అనుభవిస్తారని తెలుసుకొనినప్పుడు, ఏడు చరిత్రల దర్శనం నిలిచియుండునట్లు మీకెలా సహాయం చేస్తుంది?
7. ఏడు పాత్రల దర్శనంలో తన ప్రజల పట్ల దేవుడు కలిగియున్న సమర్పణలో నుండి మనం ఎలాంటి ప్రోత్సాహం పొందగలము?
8. ఈ మాడ్యుల్ లో మీరు నేర్చుకున్న ఏ విషయములను మీ సంఘం లేక పరిచర్యలో సహాయకరంగా ఉండునట్లు వారితో పంచుకోగలరు ?
9. మీ ప్రస్తుత పరిస్థితులలో క్రీస్తును గురించి యోహాను ఇచ్చిన ఏ వర్ణన మీకు ఆదరణను, నిరీక్షణను అనుగ్రహిస్తుంది?
10. ఏడు సంఘములకు వ్రాయబడిన పత్రికలలో కనిపించు మెప్పులు మరియు విమర్శలను నేటి మీ జీవితము, పరిచర్యకు ఎలా అనువర్తించగలరు?

**సమీక్ష వాక్యము:** ప్రకటన గ్రంథం యేసును ఈ లోకమునకు రాజుగా, మరణించి, మరణమును జయించి తిరిగి లేచినవానిగా, లోకం కొరకు దేవుని ప్రణాళికను నెరవేర్చుటకు యోగ్యుడైన ఏకైక నాయకునిగా పరిచయం చేస్తుంది. యేసుకు వారి శ్రమలు గురించి తెలుసు, వాటిలో నుండి ఆయన వారిని నడిపిస్తాడని తెలుసుకొని, యేసు తిరిగివచ్చు వరకు ఆయన రాజ్య యాజకులుగా నమ్మకముగా నిలిచియుండుటకు శ్రమపడుతున్న క్రైస్తవులను ప్రోత్సహించుటకు యోహాను ప్రకటన గ్రంథమును వ్రాశాడు. యేసుకు నమ్మకముగా ఉండు ప్రతి ఒక్కరికి ఆశీర్వాదములను, ఆయనకు అపనమ్మకముగా ఉండువారికి శాపముల హెచ్చరికలను యోహాను తెలియజేశాడు.

**సందర్భ పరిశీలన:** గెరాల్డ్ సువార్త ద్వారా బహుగా, అనుకూలంగా ప్రభావితమైన సంస్కృతిలో ఒక క్రైస్తవ కుటుంబంలో ఎదిగాడు. తుదకు అతడు ఒక సేవకునిగా అభిషేకం పొంది, మునుపెన్నడూ పెద్దగా సువార్త వినని ఒక దేశమునకు మిషనరీగా వెళ్లాడు. సాంస్కృతిక భిన్నత్వములను గురించి నేర్చుకోవాలని అతనికి చాలా ఆసక్తి ఉండేది. అయితే అతడు అక్కడ చాలా కాలం నివసించి పరిచర్య చేసినప్పుడు, అతడు ముందు భిన్నమైన సంస్కృతి వలన కలిగిన భిన్నత్వములని భావించినవి వాస్తవానికి, పాపం మరియు దుష్టుని రాజ్య ప్రభావం వలన కలిగినవని గుర్తించాడు. సంఘ నాయకత్వం కొరకు సిద్ధపడుతున్న కొందరు పురుషులకు దేవుని నిబంధనలను గురించి బోధిస్తున్నప్పుడు అతనికి ఇది కొంత వరకు స్పష్టమైయ్యింది. దేవుడు తన ప్రజలకు దయాళుత్వము ఎలా చూపాడో, వారి నుండి స్వామిభక్తిని ఎలా కోరాడో అతడు వివరించాడు. స్వామిభక్తి, స్వామిద్రోహానికి పరిణామాలు కూడా ఉన్నాయి. పురుషులు చాలా ఆసక్తితో స్పందించారు. వారిలా అన్నారు, "మా దేశంలో ఖచ్చితంగా ఇలాంటి నాయకత్వమే ఉంది. మేము దానికి నమ్మకంగా ఉంటే ప్రభుత్వం మమ్మును చూసుకుంటుందని, నమ్మకంగా లేకపోతే శిక్షిస్తామని వాగ్దానం చేస్తుంది." గెరాల్డ్ వారిచ్చిన జవాబును గురించి ఆలోచించి, చివరికి ఇలా ప్రశ్నించాడు, "ప్రభుత్వం మిమ్మును దేవుని నమ్మమని ప్రోత్సహిస్తుందా లేక దానిని నమ్మమని ప్రోత్సహిస్తుందా?" తరువాత విషయం జరుగుతుంటే, వారు దేవుని స్థానాన్ని తీసుకొనుటకు ప్రయత్నిస్తున్నారు. దుష్టుడు కూడా మీరు వానిని నమ్మితే పోషిస్తానని వాగ్దానం చేస్తాడు, అయితే చివరికి మిమ్మును తినడానికి వాడు మిమ్మును మేపుతున్నాడు. మీరు ఆయన వలె ఉండాలని దేవుడు కోరుతున్నాడు - ఆయన రాజ్యంలో ప్రాముఖ్యమైన పాత్ర కలిగియుండాలని కోరుతున్నాడు. ఆయన మిమ్మును ఆయన రాజ్య ప్రతినిధిగా చేస్తున్నాడు. వారి మీద ఆధారపడునట్లు చేయు నాయకులు మంచి నాయకులు కారు."

సమీక్ష ప్రశ్నలు

1. యేసు సంపూర్ణ స్వామిభక్తిని కోరుట స్వార్థపు పని అని మీరెప్పుడైనా భావించారా? ఇలా భావించు ప్రజలు ఎవరైనా మీకు తెలుసా? కొన్ని ఉదాహరణలను ఇవ్వండి.
2. వారు మీతో మంచిగా ఉండునట్లు చేయుటకు నాయకత్వంలో ఉన్న వ్యక్తికి నమ్మకంగా ఉండుట, లేక ఒక వ్యక్తి ఇప్పటికే మీకు దయను చూపుతున్నాడు, మీ మేలు కొరకు ప్రాధేయపడుతున్నాడు అని మీకు తెలిసిన వ్యక్తికి నమ్మకంగా ఉండుట మధ్య తేడా ఏమిటి? మీరనుభవించిన కొన్ని ఉదాహరణలు ఇవ్వండి.
3. వారి సొంత పనులు, మహిమను పెంపొందించుకొనుటకు మిమ్మును వాడుకొను నాయకులు, మీరు అభివృద్ధిపొంది, మీ వరములను మరింత ఫలబరితంగా ఉపయోగించునట్లు మీ జీవితంలో వెచ్చించు నాయకుల మధ్య ఎలాంటి ఆచరణాత్మక భిన్నత్వమును మీరనుభవించారు? కొన్ని ఉదాహరణలను ఇవ్వండి.
4. మీ జీవితంలో రాజుగా క్రీస్తు నాయకత్వమును మీరెలా అనుభవించారు? ఆయన తన స్వార్థపు ఉద్దేశ్యముల కొరకు మిమ్మును వాడుకుంటున్నాడని మీరు భావించారా? మీరు మరి ఎక్కువ ప్రయోజనకరమైన రాజ్య ప్రతినిధిగా ఉండునట్లు ఆయన మీలో వెచ్చించుచున్నాడని మీరు భావిస్తున్నారా? మీ జవాబును ఉదహరించు ఉదాహరణలను ఇవ్వండి.
5. మిమ్మును మరింత ప్రభావవంతము చేయుటకు ఆయన మీలో వెచ్చించుచుండగా రాజైన క్రీస్తు మీతో దుర్వ్యవహారం చేస్తున్నాడని మీరెప్పుడైనా భావించారా? కొన్ని ఉదాహరణలను ఇవ్వండి.
6. మీరెలాంటి నాయకులు? పని చేయు చోట? మీ సంఘములో? మీ ఇంట్లో?
7. రాజైన యేసు ఎదుట సాష్టాంగ పడుట మీకెలా అనిపిస్తుంది?

క్రియా అభ్యాసములు

1. మీరు ప్రార్థించునప్పుడు కనీసం కొన్నిసార్లు, రాజైన యేసు ఎదుట సాష్టాంగపడు అలవాటు చేసుకోండి. అది మీకు ఎలాంటి అనుభవమును కలిగిస్తుంది? దీనిని గురించి మీకేమి నచ్చుతుంది, ఏమి నచ్చుటలేదు?
2. ఒకవేళ నాయకత్వం అంటే ప్రభావం చూపుట అయితే, రాజైన యేసు అధికారం క్రింద నివసించుచున్నవారిగా నివసించునట్లు క్రైస్తవ నాయకత్వం ఇతరులను ప్రభావితం చేస్తుంది. మీరు దీనిని ఎలా చేస్తున్నారు? మీరు దీనిని మరింత ఉత్తమమైన రీతిలో ఎలా చేయగలరు? మీరు ప్రజలను ప్రభావితం చేయు విధానమును వ్రాయుట కొరకు కొన్ని వారముల పాటు ఒక డైరీని వ్రాయండి. మీ ఆలోచనలు ఏమైయున్నవో గమనించండి. మీ పద్ధతులు ఏమిటి? అవి బైబిలానుసారమైన నాయకత్వమును ప్రతిబింబిస్తాయా? మీ గురించి బాగా తెలిసిన ఒక నమ్మకమైన స్నేహితునితో లేక సేవకునితో మీ ఫలితములు పంచుకొని, మీ అభ్యాసము, సామాన్యముగా మీ నాయకత్వమును గురించి వారిని అడిగి తెలుసుకోండి.